b'\n_START_ARTICLE_\nFerrari 599 GTB Fiorano\n_START_PARAGRAPH_\nFerrari 599 GTB Fiorano \xe2\x80\x93 GT klas\xc4\x97s Ferrari, kuris pakeit\xc4\x97 575 M Maranello model\xc4\xaf. Jis buvo pristatytas \xc5\xbdenevos automobili\xc5\xb3 parodoje  2006 metais. Automobilio pavadinimas rei\xc5\xa1kia Fiorano Ferrari testavimo tras\xc4\x85.\n_START_SECTION_\nSavyb\xc4\x97s\n_START_PARAGRAPH_\nTai kompanijos dvivietis flagmanas, turintis priekyje montuojam\xc4\x85 varikl\xc4\xaf. Visi\xc5\xa1kai naujas dizainas buvo sukurtas Pininfarina kompanijos kartu su Ferrari stilistu. Automobilis i\xc5\xa1siskiria originaliai atrodan\xc4\x8diais tik dviem galiniais \xc5\xbeibintais, ilgu variklio gaubtu. Didelis 6.0 L V12 variklis i\xc5\xa1vysto maksimali\xc4\x85 620 AG (456 kW) gali\xc4\x85 \xe2\x80\x93 tai galingiausias iki \xc5\xa1iol gamintas serijinis Ferrari automobilis. Jo 608 Nm sukimo momentas taip pat yra did\xc5\xbeiausias i\xc5\xa1 vis\xc5\xb3 GT klas\xc4\x97s Ferrari. Bendrov\xc4\x97 teigia, kad automobilis pasiekia \xc4\xafsp\xc5\xabding\xc4\x85 330 km/h greit\xc4\xaf, nuo 0 iki 100 km/h spurtuoja per 3.7 sekund\xc4\x97s, o per 11 sekund\xc5\xbei\xc5\xb3 pasiekia 200 km/h greit\xc4\xaf. Ta\xc4\x8diau \xc4\xafvairi\xc5\xb3 testavim\xc5\xb3 metu buvo pasiekti dar \xc4\xafsp\xc5\xabdingesni rezultatai \xe2\x80\x93 tik 3.2 s iki 100 km/h.'